
УТВЪРЖДАВАМ,
ТАНЯ ГОЛОМЕХОВА: ......................

Директор 

ЗА ПОВЕДЕНИЕ НА УЧИТЕЛИТЕ, МЕДИЦИНСКАТА СЕСТРА, СЛУЖИТЕЛИТЕ И РАБОТНИЦИТЕ В
ДГ  „РАДОСТ”, ГР. ВЕЛИНГРАД
ГЛАВА ПЪРВА
Общи положения
 Чл.1. (1) Настоящият кодекс определя етичните правила за поведение на учителите, медицинската сестра, служителите и работниците в ДГ „Радост”, гр. Велинград и има цел да повиши общественото доверие в техния морал и професио​нализъм, както и да издигне престижа на детското заведение.
 (2) Настоящият кодекс има за цел да формира организационна култура, спомагаща за утвърждаване на доброто име на детското заведение, както и да повишава общественото доверие в про​фесионализма и морала на учителите, служителите и работниците.    

Чл.2. (1) Дейността на учителите, медицинската сестра, служителите и работниците от ДГ „Радост”, гр.Велинград се осъществява при спазване принципите на законност,  лоялност, честност, безпристрастност, политическа неут​ралност, прозрачност, отговорност и отчетност.
 (2)   Всеки учител, служител и работник е длъжен да изпълнява служебните си задължения, като:
·  спазва действащото в Република България законодателство;
· Спазва Конвенцията за защита правата на децата;
· осъществява действия, предлага и взема решения, водещи до елиминиране на произвола и до укрепване на доверието към просветната институция;
• се отнася любезно, възпитано и с уважение към всеки, зачитайки правата и достойнството на личността и не допуска каквито и да са прояви на дискриминация;
• следва поведение, което не накърнява престижа на детското заведение, както при изпълнение на служебните си задължения, така и в своя обществен и личен живот;
• изпълнява възложените му функции и осъществява дейността си компетентно, обективно и добросъвестно като се стреми неп​рекъснато да подобрява работата си в интерес на гражданите и защитава интересите на детското заведение.
ГЛАВА ВТОРА
Основни положения

Работещите в ДГ"Радост” - Велинград изпълняват своите функции като се ръководят от следните основни ценности и принципи:

Чл.3. Детството е изключително важен период от живота на човека.
Чл.4. Семейството е най-естествената среда за развитието на детето.
Чл.5. Всяко дете притежава неповторима уникалност и стойност.

Чл.6. На всяко дете е гарантирано правото на:

· свобода на изразяване на мнение

· свобода на мисълта, съвестта и религията

· формиране на собствени възгледи в правото да ги изразява свободно

Чл.7. Всяко дете има правото на закрила срещу нарушаващите неговото достойнство методи на възпитание, физическо, психическо и друго насилие или форми на въздействие.

Чл.8. Всяко дете има право на закрила за нормалното му физическо, умствено, нравствено и социално развитие

Чл.9. Всяко дете и всяко семейство заслужават да бъдат подпомогнати да развият пълния си потенциал.

Чл.10. Във всички случаи да се защитават по най-добър начин интересите на детето.

Чл.11. Всяко дете, попаднало в риск има нужда от специална закрила за извеждането му от рисковата ситуация

Чл.12. Децата с изявени дарби се ползват от мерките за специална закрила.

Чл.13. Работещите с деца трябва да притежават определени личностни, морални и социални качества.

ГЛАВА ТРЕТА
Ценности и компетентности
 Чл. 14. Базовите ценности, изповядвани от ДГ „Радост” са:
1. Компетентност - учителят, медицинската сестра, служителят и работникът притежа​ва знанията, уменията и квалификацията за заеманата длъж​ност.
2. Ефективност - учителят, медицинската сестра, служителят и работникът постига мак​симални резултати от труда при минимално физическо и пси​хическо усилие и разход на ресурси.
3. Отговорност и изпълнителност - учителят, медицинската сестра, служителят и работ​никът имат развито чувство за дълг при изпълнение на трудо​вите си задачи,
4. Услужливост - учителят, медицинската сестра, служителят и работникът са услужли​ви към търсещите информация, услуги или съдействие.
5. Вежливост - учителят, медицинската сестра, служителят и работникът имат устойчи​во и любезно поведение.
6. Честност - учителят, медицинската сестра, служителят и работникът коректно предс​тавят своята гледна точка.
7. Лоялност - учителят, медицинската сестра, служителят и работникът се отнасят поч​тено и с уважение към институцията.
8. Подходящ външен вид - учителят, медицинската сестра, служителят и работникът се стремят да изглеждат по начин, съответстващ на средата, в коя​то работят.
Чл. 15. ДГ  „Радост” се стреми към постигане на:
1. Максимални резултати в образователната и възпитателната работа.
2. Обществено признание - създаване на привлекателна визия на
детското заведение.
3. Полезност   за   обществото   —   подпомагане   на   обществено-икономическото развитие на страната ни.
4. Колегиални отношения - изграждане на взаимноприемливи от​ношения между всички членове на организацията.
Чл.16.   Всеки учител,  медицинска сестра,  служител и работник е длъжен да познава и спазва:
1. Специфичните за образователната система нормативни документи.
2. Закона за квалифицираната информация.
3. Закона за закрила от дискриминация.
4. Етичния кодекс на детското заведение.
5. Етичен кодекс на работещите с деца.
6. Вътрешните правилници, правила, инс​трукции, инструктажи и други.
ГЛАВА ЧЕТВЪРТА
Взаимоотношения с деца, колеги, родители и граждани
Чл.17. Учителят, медицинската сестра, служителят и работникът предоставят качествени услуги, достъпни за всички, като изпълняват задълженията си безпристрастно и без предубеждение, създавайки условия на равнопоставеност на разглежданите случаи и засегнатите лица.

Чл.18. Учителят, медицинската сестра, служителят и работникът участват активно в процеса на подобряване качеството на предлаганите услуги, като се отнасят внимателно и открито, с необходимото уважение и отзивчивост към всеки един от тях и техните искания. Те са длъжни да имат поведение, което не провокира конфликтни ситуации, а при възникването им, да се стремят към безболезнено разрешаване като контролират емоциите и реакциите си, независимо от обстоятелствата и държанието на външните лица.
Чл.19. Учителят, служителят и работникът зачитат правата на всички деца, колеги, родители и граждани, независимо от тяхната политическа, идеологическа, расова, религиозна и етническа принадлежност, като се въздържа от дискриминационни действия и показва доб​ро възпитание, уважение и внимателно отношение към всички. 
Чл.20. Учителят, медицинската сестра, служителят и работникът са длъжни да изпълняват своите задължения законосъобразно, своевременно и точно, добросъвестно и безпристрастно.Те са длъжни да предоставят необходимата информация при спазване на действащото законодателство.
 Чл.21. Учителят, медицинската сестра, служителят и работникът са длъжни да опазват данните и личната информация, станали им известни при или по повод изпълнението на служебните им задължения. 
 Чл.22.  Учителят, медицинската сестра, служителят и работникът отговарят на поставените им въпроси и изпълняват поставените им задачи, съгласно длъжностната си характеристика като при необходимост пренасочват проблема към съответното компетентно лице.
 Чл.23. (1) В своите колегиални взаимоотношения учителите, медицинските сестри, служите​лите и работниците се ръководят от принципите на лоялност, взаимно уважение, сътрудничество и йерархична подчиненост.
(2) Учителят, медицинската сестра, служителят или работникът няма право да урон​ва доброто име или да поставя под съмнение професионализма на ко​легите си чрез неуместни изявления или действия.
(3) Недопустимо е отправянето на обиди между учители, медицинска сестра, слу​жители и работници, както и дискриминационни прояви в отношенията помежду им.
Чл.24. Учителят, медицинската сестра, служителят или работникът е длъжен да помага на колегите си за изпълнение на техните служебни задължения в рамките на своята компетентност и функции.
Чл.25. При възникване на спорове между колеги, същите следва да се решават в рамките на добрия тон като е недопустимо това да става в присъствието на външни лица.
Чл.26. В отношенията си с колегите, всеки един учител, медицинска сестра, служител или работник е длъжен да проявява уважение и коректност, като не допус​ка поведение, което накърнява достойнството и правата на личността. 
Чл.27. Със своето лично поведение и чувство за отговорност учителите, медицинската сестра, служителите и работниците трябва да дават пример на останалите си колеги, а ръководството и Директора - на своите подчинени.

Чл.28.  Учителят, медицинската сестра, служителят или работникът се отнасят с децата, техните родители и гражданите с нужното уважение, като не накърня​ват достойнството им, не създават конфликти, не нарушават правата им и не ги дискриминират.
ГЛАВА ПЕТА 

Професионално поведение
Чл. 29. Учителите, медицинската сестра, служителите и работниците подпомагат ръководст​вото на детското заведение, проявявайки висок професио​нализъм, безпристрастност и активност, както при разработването и провеждането на политиката на Министерството на образованието и науката /МОН/, така и при осъществяването на неговите правомощия.   
Чл.30. При изпълнение на своите задължения учителите, медицинската сестра, служителите и работниците се придържат към лоялно поведение и почтеност в действията си като създават увереност у ръководството, чиято дейност подпомагат, че може да им се довери и да разчита на тях.

Чл.31. Учителят, медицинската сестра, служителят и работникът изпълнява задълженията си честно и безпристрастно, като не допуска пристрастия да му влияят.
Чл.32. Учителят, медицинската сестра, служителят или работникът изпълнява задълженията и функциите му, вменени му с длъжностната характеристика и стрик​тно изпълнява актовете и заповедите на горестоящите органи. 
Чл.33. Учителят, медицинската сестра, служителят или работникът изпълняват само зако​носъобразните нареждания на директора.

Чл.34. Учителят, медицинската сестра, служителят или работникът споделя открито и чест​но с директора проблемите, с които се сблъсква в своята работа, както и своите идеи и предложения за тяхното решаване. 
Чл.35. Учителят, медицинската сестра, служителят или работникът следва да противодейс​тва на корупционни прояви и на други неморални такива, които биха уронили престижа и доброто име на детското заведение. 
Чл.36. (1) Учителят, медицинската сестра, служителят или работникът опазва повереното му общинско имущество с грижата на добър стопанин и не допуска из​ползването му за лични цели.

(2) Всеки един от учителите, медицинската сестра, служителите и работниците може да ползва имуществото, документите и информацията на детското заведение  само за осъществяване на служебните задължения.
ГЛАВА ШЕСТА
Лично поведение на учителите, медицинската сестра, служителите и работниците
Чл.37. (1) Учителят, медицинската сестра, служителят или работникът е длъжен да следва поведение, съобразено със законите, с общоприетите морални норми и общочовешки ценности, както и да не уронва престижа на детското заведение и да пази авторитета на институцията, която предс​тавлява.

(2) Учителят, медицинската сестра, служителят или работникът изпълнява добросъ​вестно трудовите си задължения при спазване на дадените му указа​ния от висшестоящите органи.

Чл.38. Учителят, медицинската сестра, служителят или работникът се стреми да не предиз​виква с поведението си конфликтни ситуации, а при възникването на такива се стреми да ги преустанови или разреши като запазва спокойствие, контролира емоциите и действията си и не допуска участие в скандали и прояви, несъвместими с добрите нрави. 
Чл.39. (1) Учителите, медицинската сестра, служителите и работниците   се стремят да декларират точно и навреме данните за определяне на данъчните му задължения и да погасяват своевременно финансовите си задължения, така че да не уронват престижа на детското заведение.

(2) Учителите, медицинската сестра, служителите и работниците   трябва да бъдат честни и точни по отношение на всякакви финансови въпроси, имащи отношение към професионалните им взаимоотношения.

Чл.40. Учителят, медицинската сестра, служителят или работникът не може да извършва дейности, забранени от закона, както и да получава приходи от забра​нени със закон дейности.

Чл.41. (1) Учителите, медицинската сестра, служителите и работниците  придобиват и управляват личната си собственост по начин, който не поражда никакво съмнение за възползване от служебното им положение.

(2) От учителите, медицинската сестра, служителите и работниците се очаква да избягват сблъсък между служебните задължения и личните интереси.

Чл.42. (1) Учителят, медицинската сестра, служителят или работникът се стреми да повиши своя професионализъм и квалификация, чрез придобиване на нови знания и умения, свързани с длъжността му и се старае да развива собствения си потенциал и да постига  увеличаване ефективността и качеството на работата.

(2)    Всеки един от учителите, медицинската сестра, служителите и работниците след​ва да извършва дейността си компетентно, добросъвестно и отговор​но, като се стреми към непрекъснато усъвършенстване и повишаване на своята компетентност.

ГЛАВА СЕДМА 

Конфликт на интереси
Чл.43. Когато на учителя, медицинската сестра, служителя или работника е възложена задача, чието изпълнение може да доведе до конфликт на интереси, той е задължен своевременно да информира директора. 
Чл.44. Учителят, медицинската сестра, служителят или работникът не трябва да използва своето служебно положение за осъществяване на свои лични или се​мейни интереси. 
Чл. 45.  Учителят, медицинската сестра, служителят или работникът, който е напуснал детската градина, няма право да се възползва, да злоупотребява или да изнася информация, която му е станала известна поради или във връзка с длъжността, която е заемал.

ГЛАВА ОСМА
Допълнителни разпоредби

Чл.46. Всички констатирани нарушения на настоящия кодекс се разглеждат от комисията по етика към ДГ „Радост”, гр. Велинград.
Чл.47.  Комисията по етика е съставена от представител на:

· Директора на детското заведение;

· двама представители на педагогическия колектив;

·  медицинска сестра;

· представител на помощния персонал.
ГЛАВА ДЕВЕТА
Заключителни разпоредби

Чл.48. Настоящият етичен кодекс е разработен от Директора на детското заведение и влиза в сила от 12.09.2016 година с приемането му на Педагогически съвет.

Чл.49.   При първоначално постъпване на работа, всеки един учител, медицинска сестра, служител или работник е длъжен да се запознае с разпоредбите на настоящия кодекс.

Чл.50. Всеки един от учителите, медицинската сестра, служителите и работниците е длъжен да се запознае с етичния колективен кодекс на детското заведение и с подписа си да декларира, че одобрява и приема да спазва заложените изисквания в него.

Чл.51. При осъществяване на действия, несъвместими с етичните норми на поведение учителите, медицинската сестра, служителите и работниците, които са ги  извършили или допуснали, следва сами да се оттеглят от работното си място.

Чл.52. При неспазване на нормите на поведение, съдържащи се в етичния кодекс, всеки учител, медицинска сестра, служител или работник носи дисцип​линарна отговорност съгласно Кодекса на труда.
Настоящия етичен кодекс е елемент от системите за финансово управление и контрол на ДГ„Радост”-Велинград и влиза в сила със Заповед №298/27.07.2016 г.
Приет на ПС ,проведен на 23.10.2024 год. И утвърден със Заповед №
